Iyadoo uu weli jahawareer darani ka jiro hogaaminta ergada Dawladda KMG ah ee ku sugan madasha shirka dib-u-heshiisiinta Soomaalida ee Caasimadda Kenya ka socda , kadib markii koox uu hogaaminayo Cabdiraxmaan Nuur Maxamed (Diinaari ) oo ah Wasiirka Ganacsiga Dawladda KMG ah ay shaaca ka qaadeen inay ka qayb galayaan shirkaas, ayaa waxaa xalay ka soo ambabaxay magaalada Abu Dhabi ee dalka Isutagga Imaaraadka Carabta Ra’iisul Wasaare Xasan Abshir Faarax iyo Guddoomiye Cabdalla Deeroow Isaaq , iyagoo soo gaaray magaalada Nairobi subaxnimadii saaka (12/3/2003) .
